ITDขายหุ้นโรงไฟฟ้าน้ำเทิ่น2
ITDขายหุ้นโรงไฟฟ้าน้ำเทิ่น2 มูลค่า110ล้านเหรียญ
30 ก.ย. 2553

ITDขายหุ้นโรงไฟฟ้าน้ำเทิ่น2 มูลค่า110ล้านเหรียญ
บริษัท อิตาเลียนไทย ดีเวล๊อปเมนต์ ( ITD  ) แจ้งว่า บริษัทได้เข้าทำสัญญาซื้อขายหุ้น บริษัท น้ำเทิน 2 เพาเวอร์ (NTPC) กับ บริษัท ผลิตไฟฟ้า  (EGCO) เพื่อขายหุ้น NTPC จำนวน 450,000 หุ้น และทำสัญญาซื้อขายหุ้น NTPC อีกจำนวน 225,000 หุ้นให้กับ EDF International (EDFI) รวมทั้งหมด 675,000 หุ้น คิดเป็น  15 %ของหุ้นทั้งหมดใน NTPC เป็นมูลค่าทั้งสิ้น 110 ล้านเหรียญสหรัฐ หรือประมาณ3,355 ล้านบาท โดยมีผลตั้งแต่วันที่ 29 ก.ย. 2553 เป็นต้นไป 
ทั้งนี้ การทำสัญญาซื้อขายหุ้นดังกล่าว ได้รับอนุมัติจากมติที่ประชุมคณะกรรมการบริษัท ฯตั้งแต่เมื่อวันที่ 21 มิ.ย.2553
ปัจจุบัน ITD  เดินหน้าขายหุ้นหรือเงินลงทุนที่ไม่ใช่ธุรกิจหลักออกไป  ซึ่งนอกจากหุ้นของบริษัทน้ำเทิ่น 2 เพาเวอร์ ทำธุรกิจไฟฟ้าแล้ว  ยังกำลังเจรจาขายหุ้นบริษัท โตโย-ไทย คอร์ปอเรชั่น (TTCL) ที่ถืออยู่จำนวน 52 ล้านหุ้นคิดเป็นสัดส่วน 10.83%ของทุนชำระแล้ว  คิดเป็นมูลค่า 512 ล้านบาท เมื่อเทียบกับราคาหุ้นที่ซื้อขายในตลาดหลักทรัพย์ที่ระดับ 9.85 บาท   เพื่อเตรียมเงินสำหรับการขยายธุรกิจในโครงการรถไฟฟ้าหลังจากประสบความสำเร็จในการขายหุ้นกู้ก่อนหน้านี้